AfriForum: ‘Los die Vrystaat vry’Die foto is nabyDealesville in die Vrystaat geneem. Foto: Reint Dykema Die burgerregte-organisasie AfriForum het Donderdag gesê hy sal baklei vir die behoud van die Vrystaat se naam nadat Mathabo Leeto, Vrystaatse LUR vir sport, kuns en kultuur, voorgestel het die provinsie se naam moet verander. “Of hierdie voorstel opportunistiese politiekery is of nie, ons sal dit teenstaan. Ons het al gesien dat naamsverandering, veral voor verkiesings, op die agenda geplaas word, want dit is duidelik makliker vir die regering om name te probeer verander vir politieke steun as om paaie in stand te hou, skoon water te voorsien en inwoners te beveilig,” het CW Els, AfriForum se provinsiale koördineerder vir die Vrystaat, gesê. AfriForum staan ook die Harrismith-naamsverandering teen. “Ons sal alles in die stryd werp vir die behoud van die Vrystaat se naam en ons sal dit met dieselfde durf benader as ons geveg teen die hoofstad, Pretoria, se voorgestelde naamverandering wat al die afgelope vyf jaar voortduur.” “Ons sal ŉ veldtog van stapel stuur om openbare steun te werf en dan ŉ verslag aan die departement van sport, kuns en kultuur oorhandig sodat ons ons saak kan stel.”